rlitschk/wikidir huggingface dataset:
Emmelndörp (hoochdüütsch Emmelndorf) is en Dörp in de Gemeen Seevdaal in’n Landkreis Horborg, Neddersassen. Binnen de Gemeen Seevdaal billt Emmelndörp vondaag tohoop mit Hittfeld, Helmsdörp un Lindhost en polietsche Oortschop mit egen Oortsraad un Ooortsbörgermeester. Dat Water ut Emmelndörp flütt na Oosten hen af över den Röhrenbeek na’n Karoxbosseler Möhlenbeek un in’n Seevkanaal. De Naveröörd sünd Fleest mit Fleesterloh un Glüsen mit Glüser Loh in’n Noordoosten, Karoxbossel un Jehrden in’n Oosten, Hittfeld in’n Süden, Eddels in’n Süüdwesten un Metzendörp, Wooxdörp un Wittenbarg in’n Noordwesten. Emmelndörp weer bet in dat 20. Johrhunnert en lütt Dörp. Denn is dat aver stark wussen. Ünner annern hett sik üm den Bahnhoff Hittfeld (de von Hittfeld över twee Kilometer wied weg is) de Siedlung Emmelndörp kumplett nee billt. In disse Siedlung sünd na’n Tweten Weltkrieg veel Verdrevene ansiedelt worrn, von de vele vörher in Reinsählen ünnerkamen weren. In’n Eersten Weltkrieg sünd ölven Soldaten ut Emmelndörp fullen oder vermisst un in’n Tweten Weltkrieg negen. In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De
De Terroransläge in Paris vun’n November 2015 sünd an'n 13. November 2015 in de franzöösche Hööftstadt Paris utöövt wurrn. Dor hett sik de Terrormiliz Islaamschen Staat to bekannt. Bi de Ansläge sünd ok Börgen nahmen wurrn. Islamisten stunnen dorachter un harrn sik afsnackt, de Ansläge an sess verschedene Stäen in dat 10. un 11. Arrondissement in Paris un in de Vorstadt Saint-Denis ut to öven. De franzöösche Regeerung hett seggt, dor weern tominnst 132 Lüde bi dood maakt wurrn. Mehr as 350 Lüde sünd verwunnt wurrn, 97 vun jem swaar. De Reeg vun Angreepe gung los an’n Freedagavend, Klock 21:17 h MET. An dree Stäen is mit Gewehren rumballert wurrn, an een Stäe sünd Börgen nahmen wurrn un in de Bataclan-Kunzerthall hett dat en Massaker geven. Bi de Ansläge hefft sik Sülvstmordattentäters mit Sprengwesten bi in'e Luft jaagd un seven Exploschonen utlööst. So wat harr dat vordem in Frankriek noch nich geven. Sess vun de seven doden Angriepers sünd umkamen, vunwegen datt se sik sülms in'e Luft jaagt hefft, een is doodschaten wurrn, as de Polzei de Kunzerthall störmen dö. Dree Exploschonen sünd direktemang neven dat Stade de France in Saint-Denis passeert. Dor weer um düsse Tied en Football-Fründschopsspeel twuschen
Leessem, Leeß’m oder Leessen (hoochdüütsch Lesum) betekent Leessem, Oortsdeel in’n Stadtdeel Bremen-Borgleessem un de histoorsche Gemeen Leessem, Amt Leessem, histoorsch Rebeet, Leessem, Stroom in Bremen, de in de Werser münnt. Leessem is de Familiennaam von Emma vun Leessem (975–1038), düütsche Grääfin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. En Diesellokomotiv is en Iesenbahnfohrtüüch, wat vun en Warmsmotor andreven warrt un in’n Gegensatz to’n Driefwagen keen Lüüd befördern deiht. De Diesellokomotiv is hüüt de häufigste Art von Lokomotiv, wat eerst 1880 dat erste Scheenenfohrtüüch mit Benzinmotoor bi Hanomag buut worden is. Dat grote Probleem weer de Knööföverdragung; de Dieselmotor kunn nich unner Last starten un löppt blots mit en konstante Dreihzahl. Also bruukt man een Kupplung un een Getriebe. Dat sünd de wichtigsten Arten von Knööföverdragung: Dieselmechanisch: Heer gifft dat, as bi dat Auto, een Getriebe mit Tahnräders un mehrere Gänge. Dat warrt hüüt nich mehr verwendet un gifft dat bloots noch in ole Lüttlokomotiven. Dieselpneumaatisch: Heervun geef dat blots een Lokomotiv, de V3201, wat 1927 buut worden is. Disse Lok haar een groten Propeller, wo de Luft tohopenpresst un in Zilinders drückt hett, as den Damp bi de Damplokomotiv. Dieselhüdraulisch: Dat sünd hüüt de meesten Loks von de Düütsche Bahn. Heer beweegt de Motoor een Turbine, wat denn een Ölkreisloop bewegt wo een anner Turbine andrievt un so de Knööf na de Räders bracht waart.
Ramßel is en Dörp in de Gemeen Seevdaal in’n Landkreis Horborg, Neddersassen. Ramßel liggt an’n Noordrand von de Lümbörger Heid en poor hunnert Meter in’n Oosten von dat rechte Över von de Seev. De Naveröörd sünd Maschen un Host in’n Noorden, Ohlendörp in’n Oosten, Thieshoop un Braackel in’n Süüdoosten, Marxen in’n Süüdwesten, Bendsdörp un Harmsdörp in’n Westen un Helmsdörp un Lindhost in’n Noordwesten. Ramßel kummt för dat Johr 845 toeerst in de Oorkunnen vör. In dat Johr hebbt de Wikingers de Hammaborg (ut de later dat hüdige Hamborg worrn is) överfullen. De Arzbischop von Hamborg, Ansgar, is flücht un hett de Reliquien ut Hamborg mitnahmen. He hett denn in Ramsolan, wat em en Fro mit’n Naam Ikia schenkt harr, dat Klooster Ramßel stift un de Reliquien von Sixtus un Sinnitius dor verwohrt. Disse Bericht stammt aver eerst ut de Gesta Hammaburgensis ecclesiae pontificum von Adam von Bremen, de eerst över 200 Johr later schreven worrn sünd. Dat nächste Maal keem dat Klooster Ramßel denn 937 in de Oorkunnen vör. Dat Klooster in Ramßel weer keen riek Klooster. De Innahmen hebbt jüst reckt, de Stiftsherrn un de Kark to ünnerholen. 1596 is dat Karkenschipp tohoopfullen. Eerst 1601 kunn dör Spennen en
Lindhost (hoochdüütsch Lindhorst) is en Dörp in de Gemeen Seevdaal in’n Landkreis Horborg, Neddersassen. To Lindhost höört von öllers ok de Oort Plumöhlen mit to. Lindhost liggt an’n Noordrand von de Lümbörger Heid. Dör den Oort flütt de Lindhoster Graven, de good een Kilometer in’n Oosten in de Seev münnt. De Naveröörd sünd Hittfeld in’n Noorden, Plumöhlen, Karoxbossel un Maschen-Dörp in’n Noordoosten, Maschen-Heid in’n Oosten, Host in’n Süüdoosten, Helmsdörp in’n Süden, Klecken in’n Süüdwesten un Eddels in’n Noordwesten. Fröher hett in Lindhost dat Good Lindhost bestahn. In dat 20. Johrhunnert sünd ok en Reeg Hüüs in de Lindhoster Heid boot worrn, de över twee Kilometer in’n Süüdwesten von dat ole Dörp liggt. In’n Eersten Weltkrieg sünd 19 Soldaten ut Lindhost fullen oder vermisst un in’n Tweten Weltkrieg teihn. In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat
Lindhorst betekent Lindhorst, Oort in de Gemeen Bargen in’n Landkreis Celle, Neddersassen, Lindhorst, Oort in de Gemeen Colbitz in’n Landkreis Börde, Sassen-Anholt, Lindhorst, Oort in de Gemeen Diesdörp in’n Ooltmarkkreis Soltwedel, Sassen-Anholt, Lindhorst-Grupp, düütsche Ünnernehmensgrupp. Dat is ok de hoochdüütsche Naam von Linthoste, Gemeen in’n Landkreis Schaumborg, Neddersassen, Lindhost, Oort in de Gemeen Seevdaal in’n Landkreis Horborg, Neddersassen, Linnenhorst, Oort in de Gemeen Uckerland in’n Landkreis Uckermark, Brannenborg. Lindhorst is de Familiennaam von Albert Lindhorst (1871–1938), düütschen Architekt, Felix Lindhorst (1867–1955), düütschen Architekt, Friedrich Lindhorst (1867–1950), düütschen Vehdokter, Konstantin Lindhorst (* 1981), düütschen Schauspeler un Höörspeelspreker, Sven Lindhorst-Emme (* 1978), düütschen Grafikdesigner, Thisbe Lindhorst (* 1962), düütsche Chemikerin, Willi Lindhorst (* 1941), düütschen Politiker. Kiek ok bi: Linthorst. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Grundschool Ramßel is en Grundschool in Ramßel (Ohlendörper Straat 36). Schooldreger is de Gemeen Seevdaal. De School hett opstunns (Stand 2015) 143 Schölers, twölv Schoolmeesters un dree pädagoogsche Mitarbeiders. Dat gifft acht Klassen in de veer Johrgäng. Op de School gaht de Kinner ut Ramßel, Ohlendörp un Holtörp. Vör 1964 hett dat Volksscholen in de Dörper Ramßel, Ohlendörp, Holtörp un Marxen geven, in de verscheden Johrgäng tosamen Ünnerricht harrn. De School in Ramßel is 1964 as Middelpunktschool (Grund- un Hauptschool) boot worrn. Inwieht hebbt se ehr an’n 15. Oktober 1964. Toeerst sünd tosätzlich to de Kinner ut Ramßel, Ohlendörp un Holtörp ok de Kinner ut Marxen dor na School gahn un de School harr üm un bi 400 Schölers. Dat hett sik 1975 ännert, as de Schölers ut Marxen an de Grundschool Braackel wesselt sünd. De School harr denn noch 300 Schölers. An’n 1. August 1977 sünd de Hauptschölers all na de Hauptschool Hittfeld wesselt un de School harr man noch en beten mehr as 200 Schölers. De School liggt direkt an de Autobahn 7. Nadem se mit de Grundschool trech sünd, mööt de Kinner ut Ramßel in Hittfeld na School. Mit dat Schooljohr 2012/2013 is de School en
Herbert Clark Hoover (* 10. August 1874 in West Branch, Cedar County, Iowa; † 20. Oktober 1964 in New York City) weer en US-amerikaansch Politiker un van 1929 bit 1933 de 31. Präsident vun de USA. Tovör weer he siet 1921 ünner de Präsidenten Warren Gamaliel Harding un Calvin Coolidge Hannelsminister ween. Sien Vader Jessie Clark Hoover, en Quäker, stamm ut den Miami County, Ohio, un harr swiezer Vörfohren, de den oorsprünglichen Naam Huber dragen harrn. De Moder, borene Huldah Randall Minthorn, keem ut en Quäker-Siedlung in de Provinz Kanada un harr engelsch Vörfohren. Herbert Hoover harr en ölleren Bröer, Theodor, un en jüngere Süster, Mary. Herbert weer vun Berop oorsprünglich Ingenieur. Hoover sien Präsidentschap weer mit optimistisch Verwachten verbunnen ween, de aber dör de Weltweertschapskrise un de spraakwörtlichen Hoovervilles en Enn' funnen. He kunn mit sien Politik de Great Depression nichts tomöötstellen. As he ut dat Amt utscheeden dee, weer he en vun de an' wenigsten beleevt Präsidenten in de amerikaansch Historie. Hoover hett sück tietlevens karitativ betätigt un hett sück wiels un nah de beid Weltkriegen spoodriek för de millionenfack Levensmiddelversörgen för de notlieden europääschen Bevölkerung insett, wat hüm weltwiet Ansehn inbroch. Herbert Clark Hoover. Mehr Biller, Videos
Laura Dahlmeier (* 22. August 1993 in Garmisch-Partenkirchen) is en ehmalge düütsch Biathletin. Laura Dahlmeier hett as Söbenjohrige mit den Biathlonsport anfungen un hett eerst ok noch Wettkämpen in' alpinen Skirennsport bestreeden, bevör se sück nah twee Johren för Biathlon entscheeden dee. Mit 17 Johr hett se in de Saison 2010/11 eerste gröttere Erfolge harrt. So hett se in den Düütschlandpokal mit twee eersten un twee tweeten Platzen up sück upmarksom maakt. Bi de Juniorenweltmeesterschapen 2011 hett se twee Bronzemedaillen wunnen. Bi dat kört dorup in Liberec utdragen European Youth Olympic Festival hett se mit Siegen in all dree Rennen (Sprint, Eenzel un Mixed-Staffel) en perfekt Ergevnis haalt. In dat Johr dorup kunn Dahlmeier bi de Juniorenweltmeesterschaen in Kontiolahti nich an hör bitherig Erfolge anknütten un verpasse Top-Ten-Ergevnisse in de Eenzelwettbewarfen. In de Staffel reck dat tominst gemeensam mit Franziska Preuß un Julia Bartolmäs to'n sössten Platz. In den Düütschlandpokal wunn se aber veer Entscheedungen un de Gesamtwertung vun disse Reeg in hör Öllersgrupp. In' März 2012 reck se bi de Düütsch Jögd- un Juniorenmeesterschapen in Oberhof jewiels Platz een in' Sprint un in' Einzel. Dör den Sieg in de Staffel mit Franziska Preuß un Iris Grandl wunn se denn
Ohlendörp (hoochdüütsch Ohlendorf) is en Dörp in de Gemeen Seevdaal in’n Landkreis Horborg, Neddersassen. Ohlendörp liggt an’n Noordrand von de Lümbörger Heid. In’n Noordoosten liggt de Baukweddel. De höögste Punkt von Ohlendörp liggt hier in’n Baukweddel mit’n Finkhüttenbarg op 63 Meter över de See. Dat Water flütt in’n Westen na de Seev hen af, in’n Noorden na’n Rönnbeek, de in de Seev münnt, un in’n Oosten na’n Ashuser Möhlenbeek. De Naveröörd sünd Freschenhusen, Stell un Ashusen mit Büllhorn in’n Noordoosten, Scharmbääk in’n Oosten, Parrns, Holtörp un Thieshoop in’n Süüdoosten, Braackel in’n Süden, Marxen in’n Süüdwesten, Ramßel in’n Westen un Host un Maschen in’n Noordwesten. Dat Dörp kummt 1420 toeerst in de Oorkunnen vör. In’n Eersten Weltkrieg sünd 26 Soldaten ut Ohlendörp fullen oder vermisst un in’n Tweten Weltkrieg 36. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns.
Ohlendorf is de hoochdüütsche Naam von Ohlendörp, Oort in de Stadt Soltgitter, Neddersassen, Ohlendörp, Oort in de Gemeen Seevdaal in’n Landkreis Horborg, Neddersassen, Ohlendörp, Oort in de Gemeen Hemmje in de Region Hannover, Neddersassen, Ohlndörp, Oort in de Gemeen Mellgenhusen in’n Landkreis Deefholt, Neddersassen. Ohlendorf is de Familiennaam von Otto Ohlendorf (1907–1951), düütsch SS-Maat, Peter Ohlendorf (* 1952), düütschen Speelbaas, Dreihbookschriever un Filmproduzent. Kiek ok bi: Ohlendorff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ohlendörp is de hoochdüütsche Naam von Ohlendörp, Oort in de Stadt Soltgitter, Neddersassen, Ohlendörp, Oort in de Gemeen Seevdaal in’n Landkreis Horborg, Neddersassen, Ohlendörp, Oort in de Gemeen Hemmje in de Region Hannover, Neddersassen. Kiek ok bi: Ohlndörp, Olendörp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Landraad weer en Amt bi de Verwaltung von de Ridderschoppen/Landschoppen in dat Königriek Hannover. De Breemsche Landschop (Ridderschop von dat Hartogdom Bremen) in dat fröhere Hartogdom Bremen weer indeelt in söss Zirkels. In jeden von de söss Zirkels hett dat een Landraad geven. De Landraad müss in sien Zirkel en Eddelgood hebben un dor ok würklich wahnen. De Landrääd sünd von de Maten von de Ridderschop dör Mehrheit von de Stimmen wählt worrn. De Ridderschop hett jem denn bi de Regerung präsenteert un de Regerung hett jem ünner Eed nahmen. Na dat Königliche Reskript von’n 14. Februarjul./ 25. Februar 1727greg. stünnen de Landrääd op de sülve Ebene as en Brigadier. Nadem de Sweden 1648 dat Hartogdom Bremen övernahmen harrn, sünd en Reeg Lüüd nee mit Göder belehnt worrn. Düsse Neebelehnten stünnen in Kunflikt mit’n breemschen Ooradel. 1664 hebbt sik de Neebelehnten un de Ooradel eenigt. Dat hett twee tosätzliche Landrääd geven, de ut de Neebelehnten besett worrn sünd. Dat hett aver blots bet to de Grote Redukschoon von 1680 duurt, as en Reeg von de ne’en Lehn wedder intagen worrn sünd. Na 1680 hett dat denn wedder söss Landrääd geven. 1. Zirkel: Oolland, Gericht Delm, Borgmännergericht Hornborg, de Ämter Oold-
Dat Amt Vieland weer en Verwaltungsrebeed in Bremen-Veern mit Seet in Geestendörp. Dor hebbt de Kaspels Geestendörp, Wulsdörp, Schippdörp un Bramel tohöört. Dat Amt hett in’n Noorden an de Ämter Leh un Beers, in’n Oosten an dat Amt Beverst, in’n Süden an dat Amt Stotel un in’n Westen an de Werser grenzt. Dat Amt Vieland hett sik ut de Amtsvaagdie Vieland un dat Gericht Vieland billt, dat in de Tied von dat Vörder Register üm 1500 noch to de Vaagdie Bremervöör höört hett. 1779 is dat Amt Vieland mit dat Amt Stotel to dat Amt Stotel-Vieland tohoopleggt worrn. 1756–: Carl Friedrich Meiners ~1769: Ernst Johann Dieterichs –1779: Georg Ludwig von Reiche
Scharmbääk (hoochdüütsch Scharmbeck) is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. De Oort liggt an’n Rand von de Geest hen na de Masch von de Elv. Dör den Oort flütt de Scharmbäker Dörpbeek, de mit’n Parrnser Beek un mit’n Diekgraven bi Gehrden verbunnen is. De Naveröörd sünd Ashusen un Gehrden in’n Noorden, Grevelau un Winsen in’n Noordoosten, Reidörp in’n Oosten, Luhdörp in’n Süüdoosten, Parrns in’n Süden, Thieshoop un Holtörp in’n Süüdwesten, Ohlendörp in’n Westen un Büllhorn in’n Noordwesten. Scharmbääk kummt 1197 toeerst in de Oorkunnen vör. Dat öllste Ünnernehmen in’n Oort is de Tegelee, de al en poor hunnert Johr besteiht. In’n Eersten Weltkrieg sünd 25 Soldaten ut Scharmbääk fullen oder vermisst un in’n Tweten Weltkrieg 53. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. To Anfang dat 19. Johrhunnert hebbt aver twee von de Hööv in dat
Dat Amt Garz weer en Verwaltungsrebeed in dat Förstendom Lümborg un in dat Königriek Hannover mit Seet in Garz binnen de Landdrostie Lümborg. Dor hebbt de Öörd Garz, Kaarz, Rausendahl un Vagelsang (de veer Brookdörper) tohöört. Tosätzlich hett dor Besitt in de söven Dörper Sieck, Beckling, Gienau, Ahndörp, Pommoissel, Lüben un Niefitz tohöört. Dat Amt hett sik ut’n Besitt von de Familie von dem Berge billt, de 1623 utstorven is. De Besitt (de veer Brookdörper un Streibesitt in de Ämter ümto) is an de Hartöög in Celle fullen, de dor en Amt ut billt hebbt. Dat weer keen slaten Rebeed, de Besitt leeg verstreit in dat Amt Bleikd. Von 1742 af an is dat Amt Garz von dat Amt Bleikd mit verwalt worrn. As 1795 de Amtsvaagdie Bienbüddel von dat Amt Winsen oplööst worrn is, sünd twee Katen (in Gienau un Sieck) ut de Amtsvaagdie an dat Amt Garz övergahn. Gliektiedig hett dat Amt Garz Hööv afgeven: in Gifkendörp (5 Halvhööv un 1 Brinksitter) un Wullsdörp (4 Halvhööv) an dat Amt Lüün, in Riest (2 Halvhööv) an dat Amt Medingen un in Bossel (2 Halvhööv un 1 Kaat), Volgern (1 Halvhoff), Ehrhoorn (1 Halvhoff), Äästörp (1 Halvhoff), Rulfsen (1 Halvhoff),
Grevelau (hoochdüütsch Grevelau) is en Oort in de Gemeen Winsen in’n Landkreis Horborg, Neddersassen. De Oort höört polietsch al von öllers bi Scharmbääk mit bi. De Naveröörd sünd Hoopt un Stöckt in’n Noorden, Winsen in’n Noordoosten, Reidörp un Luhdörp in’n Süüdoosten, Parrns un Scharmbääk in’n Süüdwesten un Ashusen un Gehrden in’n Noordwesten. Grevelau is as Afbo von Scharmbääk ut grünnt worrn. De Oort hett vör 1885 to de Vaagdie Parrns in dat Amt Winsen tohöört. In de Tied von 1852 bet 1859 weer dat Rebeed kort in dat Amt Parrns. Na 1885 weer dat in’n Kreis Winsen un is 1932 Deel von’n Kreis Horborg worrn. De Oort is an’n 1. Juli 1972 as Deel von de Scharmbääk mit de Gemeenreform in Neddersassen an de Gemeen Winsen kamen. Grevelau is evangeelsch-luthersch präägt un höört to dat Kaspel von de Gertrud-Kark in Parrns. För de Kathoolschen is de Goden-Hirt-Kark in Winsen tostännig. De Peersportvereen Grevelau is an’n 17. April 1988 grünnt worrn. De Dörpstraat dör Grevelau löppt in’n Süüdwesten na Scharmbääk an de Kreisstraat 8 ran un in’n Noordoosten in Winsen an de Landsstraat 234. De nächste Autobahn is de Autobahn 39 (Afsnidd Hamborg–Lümborg). De Opfohrt 3 Winsen-West liggt so veer Kilometer
De 44. Biathlon-Weltmeesterschapen funnen van’ 3. bit to’n 13. März 2011 in dat sibirischen Chanty-Mansijsk statt. Chanty-Mansijsk harr sück mit 27 to 20 Stimmen gegen de tschechisch Stadt Nové Město na Moravě dörsett, de sück eerstmals um de Utdragen vun Biathlon-Weltmeesterschapen bewurben harr. Nové Město kreeg dorgegen denn later den Toslag as Gastgever vun de Biathlon-Juniorenweltmeesterschapen 2011. De witrussische Stadt Minsk harr hör Kandidatur all vör de Afstimmung torüchtrucken. Stand: 5. September 2011 (nah 11 vun 11 Entscheeden) Datum: Saterdag, 5. März 2011, 10:00 Uhr Datum: Sönndag, 6. März 2011, 10:00 Uhr Andreas Birnbacher kreeg wegen en Fröhstart nah Paragraph 5.3 vun de IBU-Disziplinarregeln en Tietstraaf vun 30 Sekunnen. Datum: Diensdag, 8. März 2011, 13:15 Uhr Datum: Saterdag, 12. März 2011, 14:30 Uhr Datum: Freedag, 11. März 2011, 14:00 Uhr Datum: Saterdag, 5. März 2011, 14:00 Uhr Datum: Sönndag, 6. März 2011, 12:30 Uhr Datum: Mittweek, 9. März 2011, 13:15 Uhr Datum: Saterdag, 12. März 2011, 12:30 Uhr Datum: Sönndag, 13. März 2011, 11:00 Uhr De ukrainsch Löperin Oxana Chwostenko wurr wegen Doping överführt un de Staffel hett man denn de Sülvermedaille weer wegnommen. Nahderhen kreeg de franzöösch Staffel de Sülvermedaille un de Staffel vun Wittrussland kreeg Bronze. Datum: Dönnerdag,
De 34. Biathlon-Weltmeesterschapen sullen, so weer de Plaan, van’ 5. bit to’n 14. Februar 1999 in dat finnisch Kontiolahti stattfinnen. In dat Wettkampprogramm geev dat twee Ännern: To’n eerstan Mal wurrn Weltmeester in’ Massenstart utfohren; de Mannschapswettkamp weer dorgegen nich mehr in’t Programm. Wegen anhollen groot Koll un Temperaturen bit -25 °C mussen de as Uptaktrennen plaant Sprintrennen insgesamt sössmal verschaaven wurrn un funnen sluutend eerst an’ 12. Februar 1999 statt. De Verfolgungs- un Staffelrennen kunnen an de dorupfolgen twee Daag noch in Kontiolahti utdragen wurrn. De Eenzel- un Massenstartrennen wurrn afseggt un an’ 11. un 13. März 1999 in’ Rahmen vun dat Biathlon-Weltcup-Finale in dat norweegsch Oslo (Holmenkollen) utdragen.
Anne Elisabeth Linn-Elvebakk (* 10. Mai 1966 in Voss) is en ehmalge norweegsch Biathletin. Se hörr in de Anfangsjohren vun den Biathlonsport vun de Fruen to de spoodriekst Sportlerinnen. 1988 wunn se den Gesamtweltcup in' Biathlon un wurr Weltmeesterin över 10 Kilometer (vör Elin Kristiansen un Wenera Tschernyschowa). 1989 un 1990 hett se bi de Weltmeesterschapen Gold över 7,5 Kilometer haalt. 1992 un 1994 hett se todem an de Olympisch Winterspelen deelnommen, keem dor aber nich ünner de best 30 Athletinnen. Anne Linn Elvebakk in de Datenbank vun de IBU (engelsch)
George Fitzgerald Smoot III (* 20. Februar 1945 in Yukon, Florida) is en US-amerikaansch Astrophysiker un Nobelpriesdräger. Smoot wurr an' 20. Februar 1945 as öldst vun twee Kinner vun en Schoolmeestersche un en Hydroloog boren.1966 hett he an dat Massachusetts Institute of Technology en Bachelor of Science in Mathematik un Physik maakt un hett 1970 ok dor sien Dokterarbeit in den Beriek Deelkenphysik över den Zerfall vun subatomarer Elementardeelken fardigstellt. Wiel up dat Rebeet vun de Deelkenphysik to disse Tiet völ Wetenschapler forschen deen, hett he sück dorför entscheedt, to dat weniger frequenteert Forschungsrebeet vun de Kosmologie to wesseln. In dat sülvig Johr wessel he in den Arbeitskreis vun den Nobelpriesdräger Luis Walter Alvarez an de University of California in Berkeley. Dor hett he in dat Lawrence Berkeley Laboratory an dat NASA-Projekt HAPPE (High-Altitude Particle Physics Experiment, Experiment to de Deelkenphysik in groot Hööcht) arbeit mit dat Teel en Experiment to maken, dat Belege för de Oorknalltheorie leefern kann. 1976 hett de NASA beslooten en Satelliten to bauen, de in de Laag ween sull de kosmisch Achtergrundstrahlung vun dat All to meeten. Ünner de Wetenschapler, de to dat Projet bidragen hemm, weer ok George Smoot, de mit sien Arbeitsgrupp en
Kaoru Ikeya (japaansch 池谷薫; * 30. November 1943) is en japaansch Amateurastronom. He hett tüschen 1963 un 1967 fiev Kometen opdeckt, dorünner 1965 den mit bloot Oog un ok över Dag sichtboren Sungrazer Ikeya-Seki. 2002 hett Ikeya den perioodschen Kometen 153P/Ikeya-Zhang un 2010 den Kometen C/2010 V1 (Ikeya-Murakami) opdeckt. To sien Ehren wurr de Asteroid (4037) Ikeya nömmt. Normdaten: VIAF: 251254652 | Wikipedia-Personensöök